बर्थडे पर किया शिव तांडव का जाप, द केरल स्टोरी के बाद चर्चा में हैं
; The Kerala Story Lead Actress Adah Sharma Birthday - द केरल स्टोरी की लीड एक्ट्रेस अदा शर्मा का आज 31वां बर्थडे है। इस खास मौके पर एक्ट्रेस ने अपने सोशल मीडिया अकाउंट पर एक वीडियो शेयर किया है
द केरल स्टोरी की लीड एक्ट्रेस अदा शर्मा का आज 31वां बर्थडे है। इस खास मौके पर एक्ट्रेस ने अपने सोशल मीडिया अकाउंट पर एक वीडियो शेयर किया है, जिसमें वह भगवान शिव की पूजा- अर्चना करती हुई दिखाई दीं।
बोलीं- 'मेरी एनर्जी का सीक्रेट मंत्र'
वीडियो में अदा यलो सूट में मंदिर के अंदर बैठी नजर आ रही हैं। वह शिवलिंग के सामने बैठकर शिव तांडव स्तोत्र का जाप कर रही हैं। वीडियो को शेयर करते हुए अदा ने कैप्शन में लिखा, 'मेरी एनर्जी का सीक्रेट मंत्र, जो मुझे विरोध को सहने की शक्ति देता है। मुझे अपना बनाने के लिए आपका धन्यवाद'।
द केरल स्टोरी को 37 देशों में रिलीज किया जाएगा
अदा शर्मा स्टारर 'द केरल स्टोरी' बॉक्स ऑफिस पर अच्छी कमाई कर रही है। फिल्म को बैन करने की मांग की जा रही है। लेकिन इसके बावजूद इसे दर्शकों द्वारा काफी अच्छा रिस्पॉन्स मिल रहा है। हाल ही में अदा ने फिल्म की सफलता के बाद ट्वीट करते हुए फैंस को धन्यवाद कहा। और इसी के साथ ही फिल्म के ग्लोबल प्लेटफॉर्म पर रिलीज होने की जानकारी दी है।
फैंस को कहा धन्यवाद
अदा शर्मा पोस्ट करते हुए कैप्शन में लिखा- 'फिल्म को इतना प्यार देने के लिए थैंक्यू, इसे ट्रेंड करने और मेरे काम की तारीफ करने के लिए भी धन्यवाद।’ इसके साथ ही उन्होंने बताया कि 12 मई को फिल्म को 37 देशों में रिलीज किया जाएगा। कम बजट में बनी ये फिल्म जल्द ही 100 करोड़ के क्लब में शामिल हो सकती है।
राज्य सरकारों ने की फिल्म को बैन करने की मांग
बता दें, सुदीप्तो सेन के निर्देशन में बनी फिल्म ‘द केरल स्टोरी’ का ट्रेलर रिलीज होते ही फिल्म पर विवाद शुरू हो गया था। दरअसल, फिल्म की कहानी धर्मांतरण पर आधारित है। ट्रेलर में केरल की 3200 महिलाओं के धर्म परिवर्तन और फिर ISIS में शामिल होने का दावा किया गया था, हालांकि बाद में ये संख्या हटा ली गई। इसी बात को लेकर विवाद शुरू हो गया।
जिसके चलते पश्चिम बंगाल और तमिलनाडु जैसे राज्यों में इसे बन कर दिया गया है। बंगाल की टीएमसी (TMC) सरकार का कहना है कि फिल्म से राज्य की शांति व्यवस्था भंग हो जाएगी।
वहीं दूसरी तरह 'द केरल स्टोरी' को उत्तर प्रदेश, मध्य प्रदेश, हरियाणा, और उत्तराखंड सरकार ने इसे टैक्स फ्री कर दिया है।